 **TIJEK AKTIVNOSTI**

**1. motivacijska aktivnost prema zadatku u čitanci (najprije pročitaj ulomak iz bajke V. Nazora)**

Prisjetite se bajke o Halugici. Ispripovijedajte kakvo je bilo Halugičino djetinjstvo.

**Objašnjenje manje poznatih riječi, najava teksta**

Poslušajte radioigru *Halugica* prema bajci Vladimira Nazora. **Tijekom slušanja radioigre *Halugica* zapišite imena likova i glavne događaje.**

**2. aktivnost: slušanje zvučnoga zapisa radioigre *Halugica*,** **izražavanje dojma**

**Zapišite misao/rečenicu koja vam se najviše svidjela tijekom slušanja radioigre pa napišite svoje razmišljanje o njezinu značenju.**

***misao***/***rečenica moje razmišljanje***

**3. aktivnost: pisano odgovori na pitanja, ne moraš ih prepisivati, razumijevanje slušanoga**

Je li vam se svidio Franin postupak kad je pronašao djevojčicu? Objasnite. Što žene govore o Halugici? Zašto tako postupaju? Procijenite njihovo ponašanje prema napuštenome djetetu.

Imenujte Halugičine osjećaje prema ribaru Frani. U kojim ih trenutcima iskazuje? Što Halugica osjeća prema nepoznatoj majci? Koji su Halugičini osjećaji povezani s morem, a koji sa životom u planini?

Imenujte tri prosca koja žele Halugicu za ženu. Koji uvjet Halugica postavlja proscima?

Prepričajte drugi susret Halugice i Jablanka. Što Halugica osjeća prema Jablanku?

Prisjetite se Halugičina susreta s majkom na morskome žalu. Zbog čega Halugica ne može razgovarati s majkom?

Tko se i kako domogao željena rupca? Što se dogodilo s Halugičinom majkom kad je izgubila rubac? Kako je rubac djelovao na Halugicu? U čemu Halugičin život nalikuje na majčin? Prepričajte završetak priče. Izrecite svoj komentar.

**4. aktivnost: obrada novih sadržaja (radio, radioigra)**

Pročitajte u čitanci što je radio i radioigra i prepišite u bilježnicu.

**5. aktivnost: pisanje novoga završetka (samostalan rad učenika)**

Napiši novi završetak radioigre *Halugica*. Napiši što se dogodilo s Halugicom, s

njezinom majkom, s Jablankom i ribarom Franom. Možeš uvesti i nove likove